**Dyddiad cyhoeddi:** 5 Awst 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Atebion i’ch Cwestiynau**

1. **Beth yw’r cynllun cyflwyno ar gyfer cyflwyno fflyd newydd o drenau i Ogledd Cymru?**

Bydd ein fflyd Dosbarth 197 o drenau’n cael ei chyflwyno’n raddol ar lwybrau yng Ngogledd Cymru yn gyntaf, gan ddechrau gyda ‘gwasanaeth rhagolygu’ yn Nyffryn Conwy yn ystod hydref 2022, ac yna’n symud i wasanaethau Maes Awyr Manceinion <> Llandudno/Caergybi a Wrecsam <> Bidston erbyn diwedd 2022. Bydd angen i’r defnydd o stoc yn 2022-23 fod yn hyblyg i ymateb i argaeledd cychwynnol unedau newydd. Rydym yn rhagweld y bydd yr holl hen stoc yn cael ei disodli yng Ngogledd Cymru erbyn diwedd 2024.

1. **O’r fflyd DMU newydd, faint o’r 30 trên dau gerbyd sydd wedi cael eu dyrannu i lwybrau Gogledd Cymru?**

Mae pum deg un (51) o drenau dau gerbyd yn y fflyd Dosbarth 197. Nid yw’n bosibl dadgyfuno’r defnydd o’r fflyd i Ogledd Cymru yn unig, oherwydd bod trenau’n rhedeg rhwng Caergybi a Chaerdydd (er enghraifft) yn ystod y dydd. Fodd bynnag, ein cynllun ar hyn o bryd yw dyrannu tair uned ar ddeg (13) i wasanaethau sy’n gweithredu drwy Ogledd Cymru yn ystod eu diwrnod gweithredu.

1. **O’r fflyd DMU newydd, faint o’r 12 trên tri cherbyd sydd wedi cael eu dyrannu i lwybrau Gogledd Cymru?**

Mae chwech ar hugain (26) o drenau tri cherbyd yn y fflyd Dosbarth 197, a’n cynllun ar hyn o bryd yw dyrannu pedwar ar ddeg (14) o’r unedau hynny i wasanaethau sy’n gweithredu drwy Ogledd Cymru yn ystod eu diwrnod gweithredu.

Mae’n bwysig nodi bod yn rhaid i TrC fod yn ddeinamig yn ein dull o weithredu fflyd er mwyn ymateb i unrhyw newid yn y galw dros y blynyddoedd nesaf. Am y rheswm hwn, gall union leoliad unedau dau gerbyd a thri cherbyd newid o’r hyn a nodir uchod.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".